DĖL ŠILALĖS RAJONO SAVIVALDYBĖS ADMINISTRACIJOS LAUKUVOS

SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI

2019 METAIS

2019 m. rugpjūčio 20 d. Nr. DĮV-663

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2019 m. gegužės 30 d. įsakymu Nr. DĮV-484 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Laukuvos seniūnijos išplėstinės seniūnaičių sueigos 2019 m. rugpjūčio 9 d. protokolą Nr. D3-5 (1.5.):

1. S k i r i u :
	1. Laukuvos miestelio bendruomenei 486,00 Eur projekto „Pasidalinkim gerumu“ įgyvendinimui, socialinei veiklai, skirtai socialiai pažeidžiamiems bendruomenės nariams (gyventojams) ir (ar) grupėms (Laukuvos miestelio erdvių puošimo, senelių lankymo, stalo teniso turnyro, šventinio renginio 2019 m. IV ketvirtyje organizavimui);
	2. Požerės kaimo bendruomenei 300,00 Eur projekto „Būkime drauge Kristaus atsimainymo atlaidų šventėje“ įgyvendinimui, bendruomenės sutelktumą ir gyvenimo kokybę gerinanti veikla (renginio organizavimo ir įgarsinimo paslaugoms apmokėti 2019 m. III ketvirtyje).
	3. Asociacijai „Laukuviečiai“ 250,00 Eur projekto „Amato pasirinkimas – tiesus kelias į gyvenimą“ įgyvendinimui, socialinei veiklai, skirtai socialiai pažeidžiamiems bendruomenės nariams (gyventojams) ir (ar) grupėms (siuvimo mokymo paslaugos pirkimui 2019 m. IV ketvirtyje).
	4. Laukuvos stalo teniso klubui 250,00 Eur projekto „Sporto sveikatingumo stovykla“ įgyvendinimui, sporto ir sveikatinimo veiklai (sportuojančių gyvenamosios vietovės bendruomenės narių telkimas, sporto varžybų ir treniruočių organizavimas, sveikai gyvensenai propaguoti skirtų renginių, teminių užsiėmimų ir mokymų organizavimas 2019 m. rugpjūčio – rugsėjo mėn.);
	5. Šiauduvos kaimo bendruomenei 300,00 Eur projekto „Šiauduvos kaimo bendruomenės narių švietėjiškos veiklos skatinimas“ įgyvendinimui, kultūrinei ir švietėjiškai veiklai (autobuso nuomai, edukacinei išvykai į Plungės kraštą 2019 m. IV ketvirtyje).
2. P a v e d u šio įsakymo 1.1-1.5 papunkčiuose nurodytų bendruomenių ir klubo pirmininkams ne vėliau kaip per 20 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/Laukuvos ir Laukuvos seniūnijos ir Laukuvos miestelio bendruomenės, Požerės kaimo bendruomenės, asociacijos „Laukuviečiai“, Laukuvos stalo teniso klubo ir Šiauduvos kaimo bendruomenės skelbimų lentose.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius